Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRITARIMO PROJEKTUI „UGDYMO PASLAUGŲ PRIEINAMUMO DIDINIMAS PRIENŲ RAJONO SAVIVALDYBĖS MOKYKLOSE“

Nr.

Prienai

Vadovaudamasi Lietuvos Respublikos vietos savivaldos įstatymo 6 straipsnio 6 ir 7 punktais, 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklėmis, patvirtintomis Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, bei Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių, patvirtintų Lietuvos Respublikos švietimo, mokslo ir sporto ministro 2022 m. rugsėjo 30 d. įsakymu Nr. V-1542 „Dėl Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“, III skyriaus 2.8.7, 5.1, 5.2 papunkčiais ir atsižvelgdama į VšĮ Centrinės projektų valdymo agentūros 2024 m. rugpjūčio 27 d. raštą Nr. 2024/2-10464 „Kvietimas teikti projekto įgyvendinimo planą“, Prienų rajono savivaldybės taryba n u s p r e n d ž i a:

1. Pritarti projekto „Ugdymo paslaugų prieinamumo didinimas Prienų rajono savivaldybės mokyklose“ rengimui ir, gavus finansavimą, jo įgyvendinimui.

2. Prie projekto įgyvendinimo prisidėti ne mažiau kaip 15 proc. visų tinkamų finansuoti projekto išlaidų. Projekto tinkamų finansuoti išlaidų dalį, kurios nepadengia skiriamo finansavimo lėšos, ir netinkamas finansuoti, tačiau šiam projektui įgyvendinti būtinas išlaidas apmokėti iš Prienų rajono savivaldybės biudžeto lėšų.

3. Įgalioti Prienų rajono savivaldybės administracijos direktorių pasirašyti visus su projektu susijusius dokumentus.

4. Užtikrinti projekto veiklų metu sukurtų rezultatų tęstinumą ne mažiau kaip 5 metus po projekto finansavimo pabaigos.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras